**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**.... 2019 թվականի N ..... - Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

**-------------------------------------------------------------------------------------------------------------------------**

«Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ հոդվածի 3-րդ կետին և 23-րդ հոդվածի 3-րդ մասին, ինչպես նաև «Հայաստանի Հան­րապետության 2019 թվականի պետական բյուջեի մասին» Հայաստանի Հանրապե­տու­թյան օրենքի 9-րդ հոդվածի 6-րդ կետին համապատասխան՝ Հայաստանի Հանրապե­տության կառավարությունը ո ր ո շ ու մ է.

1. «Հայաստանի Հանրապետության 2019 թվականի պետական բյուջեի մասին» Հա­յաս­տանի Հանրապետության օրենքում կատարել փոփոխություններ` ավելացնելով եկա­մուտները և ծախսերը 1,500,000.0 հազ. դրամով` համաձայն NN 1, 2, և 3 հավելված­ների:

2. «Հայաստանի Հանրապետության 2019 թվականի պետական բյուջեի մասին» Հա­յաստանի Հանրապետության և Հայաստանի Հանրա­պետության կառավա­րու­թյան 2018 թվականի դեկտեմբերի 27-ի «Հայաստանի Հանրապետության 2019 թվականի պետական բյուջեի կատարումն ապահովող միջոցա­ռում­ների մասին» Հայաստանի Հանրա­պետության կառավարության N 1515-Ն որոշման NN 2, 3, 4, 5, 6, 11 և 11.1 հավելված­ներում կատարել փոփոխություններ և լրացումներ` համաձայն NN 2, 3, 4, 5 և 6 հավելվածների:

 3. «1185 Արտասահմանյան պատ­վիրակությունների ընդունելությունների և պաշտոնական գործուղումների կազմակերպում» ծրագրի «11002 Արտասահմանյան պաշտոնական գործուղումներ» միջոցառման իրականացման նպատակով Հայաստանի Հանրապետության կառավարությանը հատկացնել 180,000 հազ. դրամ, որից՝ ինն ամսում՝ 120,000.0 հազ. դրամ՝ Հայաստանի Հանրապետության 2019 թվականի պետական բյուջեով նախատեսված Հայաստանի Հանրապետության կառավարության պահուստային ֆոնդից (բյուջետային ծախսերի տնտեսագիտական դասակարգման «Արտասահմանյան գործուղումների գծով ծախսեր» հոդ­վածով):

 4. Սույն որոշումն ուժի մեջ է մտնում պաշտոնական հրապարակմանը հաջորդող օր­վանից:

**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2019 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 27-Ի N 1515-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

**1. Անհրաժեշտությունը**. ՀՀ կառավարության վերը նշված որոշման նախագծի (այսու­հետ` Նախագիծ) ըն­դու­նումը պայմա­նավորված է ՀՀ 2019 թվականի պետական բյու­ջե­ում պաշտոնական գործուղումների և ՀՀ կառավարության պահուստային ֆոնդի գծով ծախսերի ֆինանսա­վոր­ման համար նախատես­ված հատկա­ցումների ան­բա­վա­րա­րության համար լրացուցիչ մի­ջոց­ներ նախատե­սելու անհրա­ժեշտությամբ:

 **2. Ընթացիկ իրավիճակը և խնդիրները.** 2019 թվականի պետական բյուջեով 1185 ծրագրի «11002. Արտասահմանյան պաշտոնական գործուղումներ» միջոցառման գծով և 1139. ծրագրի 11001. «ՀՀ կառավարության պահուստային ֆոնդ» միջո­ցառման գծով նախատեսված գումարները բավարար չեն՝ հաշվի առած ՀՀ կառավարության և ՀՀ վարչապետի որոշումների և նախագծերի պարտավորությունները:

 Նախագծով առաջարկվում է ՀՀ պետական բյուջեի եկամուտները ավելացնել 1,500.0 մլն դրամով, որը պայմանավորված է բանկերում և այլ ֆինանսավարկային հաստատություններում բյուջեի ժամանակավոր լրացուցիչ ազատ միջոց­ների տեղաբաշխումից ստացվող տոկոսավճարներով:

**3. Տվյալ բնագավառում իրականացվող քաղաքականությունը.** Նախագիծը չի նա­խատեսում տվյալ բնագավառում իրականացվող գործող քաղաքականության փոփոխութ­յուն:

**4. Կարգավորման նպատակը և բնույթը.** Նախագծի նպատակն է ՀՀ կառավարության ս.թ. դեկտեմբերի 27-ի N 1515-Ն որոշ­ման մեջ ավելաց­նել 1185 ծրագրի 11001. «11002. Արտա­սահմանյան պաշտոնական գործուղումներ» և 1139. ծրագրի 11001. «ՀՀ կառավարության պահուստային ֆոնդ» միջոցառումների համար նախա­տեսված գումարներն ավելացնել 1,500.0 մլն դրամով,: Նշվածի համար ֆինասավորման աղբյուր է հանդիսանում 2019 թվականի պետական բյուջեի լրացուցիչ այլ եկամուտները:

**5. Նախագծի մշակման գործընթացում ներգրավված ինստիտուտները և անձիք**. Նա­­խագիծը մշակվել է ՀՀ ֆինանսների նախարարության կողմից և նախագծի մշակման գործ­­ընթացում այլ ինստիտուտներ և անձիք չեն ներգրավվել: Հասարակությունը սույն որոշ­ման նախագծմանը նույնպես չի մասնակցել:

**ՏԵՂԵԿԱՆՔ**

**Իրավական ակտն ընդունելու դեպքում պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

Նախագծի ընդունումը կհանգեցնի ՀՀ 2019 թվականի պետական բյուջեի եկամուտների և ծախսերի ավելացման՝ 1,500,000.0 հազ. դրամի չափով:

**ՏԵՂԵԿԱՆՔ**

**Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին**

Նախագծի ընդունումն այլ իրավական ակտերում փոփո­խութ­յուն­ների կամ լրացում­ների ան­հրաժեշտություն չի առաջացնում: